X-lidmašīnas

[thumb|250px|Pirmā X-lidmašīna ''[Bell X-1*.]]
*'X-lidmašīnas*' ir [[eksperimentāls lidaparāts|eksperimentāli lidaparāti]], kas kopš [[1940. gadi]]em tapuši [[Nacionālā aeronautikas un kosmosa administrācija|NASA]] (un tās priekšgājējas [[NACA]]) sadarbībā ar [[Amerikas Savienotās Valstis|ASV]] aviācijas un kosmosa rūpniecību. Šajā sērijā izmēģināti gan [[planieris|planieri]] un [[reaktīvā lidmašīna|reaktīvās lidmašīnas]], gan [[raķete]]s un [[kosmoplāns|kosmoplāni]]. Lai gan lidaparāti ir atšķirīgi, visiem ir kopīgs tas, ka tie izgatavoti visdziļākajā [[slepenība|slepenībā]] ar mērķi sasniegt neiespējamo. Gandrīz visi šie lidaparāti ir pacēlušies gaisā no [[Draidena Lidojumu izpētes centrs|Draidena lidojumu izpētes centra]] Edvardsa Gaisa spēku bāzē [[Kalifornija]]s tuksnesī.

== Vēsture ==
X-lidmašīnu izmēģinājumu programma sākās 1940. gados, kad oranžā lidmašīna *Bell X-1* paveica to, kas bija licies neiespējami. [[Čaks Jēgers|Čaka Jēgera]] vadītā lidmašīna uzveica maģisko robežu un kļuva par pirmo [[virsskaņas lidmašīna|virsskaņas lidmašīnu]]. Izmēģinājuma programmai tas bija labākais sākums, kādu varētu vēlēties.

Gadu gaitā mainījušies lidaparātu būves instrumenti - no parastām [[aerodinamiskā caurule|aerodinamiskajām caurulēm]] līdz modernām [[datorsimulācija|datorsimulācijām]], taču mērķis palicis tas pats: lidot ātrāk, augstāk vai vienkārši labāk. Daži lidaparāti kļuvuši par *zvaigznēm*, citi tā arī nav tikuši tālāk par modeļa stadiju. Gan panākumi, gan arī neveiksmes devušas pētniekiem jaunas [[zināšanas]], un *X-lidmašīnu* evolūcija arvien vedusi augšup, piemēram, mūsdienās ir radīti [[bezpilota lidaparāts|bezpilota lidaparāti]].

Viens no lidaparātiem, kas drīz varētu pacelties no Kalifornijas tuksneša, pārstāv tā saukto *blended-wing-body* koncepciju. Tā korpuss, [[dzinējs|dzinēji]] un [[lidmašīnas spārni|spārni]] ir sapludināti kopā, veidojot aprises, kas atgādina gigantisku [[raja|raju]]. Aerodinamiski tā būtu augstākās klases lidmašīna, jo [[cēlējspēks|cēlējspēku]] nodrošina ne tikai spārni, bet viss korpuss, taču lielākā problēma ir panākt šī modeļa [[stabilitāte|stabilitāti]]. *Lidojošā spārna* [[rasējums|rasējumi]] top jau [[desmitgade|gadu desmitiem]], un ar mazākām versijām pat veikti izmēģinājumi, taču tie nav atstājuši pārliecinošu iespaidu.

== Slavenākās X-lidmašīnas ==
=== Bell X-1 ===
*Bell X-1* bija kopējs [[NACA]] un [[Amerikas Savienotās Valstis|ASV]] Armijas Gaisa spēku/[[ASV Gaisa spēki|ASV Gaisa spēku]] [[raķešlidmašīna]]s projekts [[1940. gadi|1940.]]—[[1950. gadi|1950. gados]]. Tas bija pirmais pilotējamais lidaparāts, kas pārsniedza [[skaņas ātrums|skaņas ātrumu]]. *X-1* bija pirmais no ASV slepeno eksperimentālo [[X lidaparāts|X lidaparātu]] sērijas. Lidmašīnas izgatavoja uzņēmumā [[Bell Aircraft Corporation|Bell]].

=== North American X-15 ===
[[Attēls:X-15 in flight.jpg|thumb|250px|*North American X-15* lidojumā]]
*North American X-15* daudzkārt pārsniedza pati savus ātruma rekordus. 1961. gada martā rekords bija 4,43 [[Maha skaitlis|mahi]], tā paša gada jūnijā — 5,27 mahi, novembrī — 6,04 mahi, bet  sasniedza 6,7 mahu lielu ātrumu (7374 [[kilometri stundā|km/h]]).

Lidmašīna sasniedza arī jaunus augstuma rekordus. 1963. gadā tā lidoja 108 [[kilometrs|km]] augstumā — par 70 km vairāk nekā jebkura pirms tam. Astoņu pilotu vidū, kuri pārsniedza 80 km augstumu, bija arī [[Nīls Ārmstrongs]] — cilvēks, kurš vēlāk spēra pirmo soli uz [[Mēness]]. Ar *X-15* iegūtos rezultātus [[Nacionālā aeronautikas un kosmosa administrācija|NASA]] vēlāk izmantoja, būvējot [[kosmosa kuģis|kosmosa kuģus]].

=== Hiller X-18 ===
*Hiller X-18* bija eksperimentāla [[kravas lidmašīna]], ar kuras palīdzību mēģināja atrināt problēmu: panākt, lai lidmašīna spētu pacelties un nolaisties vertikāli tāpat kā [[helikopters]], bet pēc tam pārietu uz ātru horizontālu lidojumu kā [[lidmašīna]].

[[1950. gadi|1950. gados]] dažādas firmas centās īstenot šādu [[kocepcija|koncepciju]], taču bez īpašiem panākumiem. Galvenā problēma bija saglabāt [[celtspēja|celtspēju]] brīdī, kad lidmašīna pāriet no vertikāla lidojuma uz horizontālu. *Hiller X-18* bija pirmais mēģinājums uzbūvēt tā saukto *VTOL* () lidmašīnu. 13 [[tonna]]s smagais un 20 [[metrs|metrus]] garais lidaparāts startēja , atraujoties tikai četrus metrus no zemes. Pēc četrām dienām X-18 veica pirmo īsto [[lidojums|lidojumu]], kļūstot par pasaulē pirmo [[transporta lidmašīna|transporta lidmašīnu]] ar [[pagriežamie spārni|pagriežamajiem spārniem]].

*X-18* bija samontēta no savu laiku nokalpojušām lidmašīnu daļām, tomēr startēja veiksmīgi. To raksturo kā [[stabilitāte|stabilu]] un viegli [[manevrēšana|manevrējamu]]. īpaši pārsteidza tas, ka pacelšanās laikā *X-18* uzņēma [[ātrums|ātrumu]] no 0 līdz 160 [[kilometri stundā|km/h]] mazāk nekā piecās [[sekunde|sekundēs]].

Divdesmitajā [[izmēģinājuma lidojums|izmēģinājuma lidojuma]] laikā apmēram 3300 metru [[Absolūtais augstums|augstumā]] lidaprāta mehānika pievīla, un, lai gan [[pilots|pilotam]] izdevās gaitu izlīdzināt, tas pielika punktu izmēģinājuma programmai.

=== X-20 Dyna-Soar ===
[[Attēls:NASA Color Dyna Soar.jpg|thumb|250px| *X-20 Dyna-Soar* mākslinieka skatījumā]]
*X-20* ir iegājusi vēsturē kā pati slavenākā [[eksperimentālā lidmašīna]], kas tā arī netika uzbūvēta. Bija paredzēts, ka *X-20* būs pasaulē pirmais [[kosmoplāns]] - tas no zemes pacelsies kā [[raķete]], bet nosēdīsies kā [[lidmašīna]]. Taču jau no paša sākuma [[ambīcija]]s bija nereālas, un lidaparāts tā arī nekad nenonāca [[ražošana|ražošanā]]. *X-20* būtu bijusi izmantojama gandrīz vai jebkādiem mērķiem. Tai ne tikai bija jālido [[kosmoss|kosmosā]], bet arī jāpalaiž orbītā [[satelīts|satelīti]] un jāpilda [[iznīcinātājs|iznīcinātāja]], [[bumbvedējs|bumbvedēja]] un miniatūras [[kosmiskā stacija|kosmiskās stacijas]] funkcijas.

=== Grumman X-29 ===
*Grumman X-29* bija [[iznīcinātājs]]; viens no dīvainākajiem [[X-lidaparāts|X-lidaparātiem]]. Tas izskatījās tā, it kā tas lidotu [[uz priekšu]] atpakaļgaitā. Inženieri cerēja, ka netradicionālā konstrukcija palielinās [[manevrētspēja|manevrētspēju]] un samazinās [[gaisa pretestība|gaisa pretestību]]. Tika izgatavotas tikai divas šī modeļa lidmašīnas, bet toties tās no 1984. gada līdz pat 1992. gadam veica 437 lidojumus. To uzdevums bija pārbaudīt [[kompozītmateriāli|kompozītmateriālus]], kā arī uz priekšu vērstus [[lidmašīnas spārni|spārnus]].

=== McDonell Douglas X-36 ===
*McDonnell Douglas X-36* bija [[vienmotora lidmašīna]]s prototips. No 1997. līdz 1998. gadam tika izveidotas tikai divas šī modeļa lidmašīnas, kuras abas kopā veica 33 [[testa lidojums|testa lidojumus]]. Šī lidmašīna tika izveidota ar mērķi radīt [[tālvadība|tālvadāmu]], viegli manevrējamu izlūklidmašīnu bez [[lidmašīnas aste|astes]].

=== Boeing X-43 ===
*Boeing X-43* bija [[bezpilota lidmašīna]], kuru izmantoja no 2001. gada līdz 2004. gadam. Kopumā tika izgatavoti trīs lidaparāti, un katrs lidoja tikai vienu reizi. *X-43* uzdevums bija pētīt virsskaņas [[caurplūdes reaktīvais dzinējs|caurplūdes reaktīvos dzinējus]] (*scramjet*). *Boeing X-43'' ir iegājis vēsturē kā lidmašīna, kura ir uzstādījusi vislielāko ātrumu.

## Atsauces

## Ārējās saites